OpenLLM-France/wikimedia huggingface dataset:
# Cortinarius privignus

Cortinarius privignus Cortinariaceae familiako onddo espezie bat da. Ez da jangarritzat hartzen eta zaila da toxikoak izan daitezkeen beste espezie batzuetatik bereiztea.
Sinonimoak: Agaricus malachius var. ß privignus (Basionimoa), Agaricus privignus, Gomphos privignus, Hydrocybe privigna.

## Deskribapena

Kapela: 3 eta 5 cm bitarteko diametrokoa, erdian haragitsua, ertzetan mintzezkoa, kamuts ganbila, titi antzeko batekin, flexuosoa, ertz bihurgunetsua eta hozkatua; oso higrofanoa, lehoi kolorekoa hezetasunean, ertzetan fibrila zetadun zurixka lausoz estalia; hori-lehoi kolorekoa lehorrarekin, distiratsua.
Orriak: Estu samar, marjinatuak, nahiko zabalak; okre zurbil kolorekoak, gero fulbeszenteak, ertza zuria eta ildaskatua.
Hanka: 4 eta 10 cm bitarteko garaierakoa eta 0,75 eta 1 cm bitarteko diametrokoa, biguna, betea, harroa, borra formakoa, subkortinatua, hasieran, fibrilo-zetadun zorro bat du, geroago zatitu egiten da, eremu edo zetadun zainetan; goialdea more koloreko isla arinekin, eta oinarria okre zurbilez zikindua. Gortina zuria.
Haragia: Nahiko solidoa, oinean biguna, zurixka edo pixka bat lehoi kolorekoa kapelan eta oinaren oinarrian. Zapore gozokoa eta usaingabea.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta. Privignus epitetoa latinetik dator, semeorde, esan nahi duen "privignus" hitzetik. Bere lekua duela.

## Jangarritasuna

Ez da jangarria.

### Nahasketa arriskua

Cortinarius privignoides delakoarekin eta antzeko beste espezie batzuekin nahas daiteke.

## Sasoia eta lekua

Udan. Ezohiko espeziea. Belarretan, taldeka, batez ere izei basoen ertzetan.

### Banaketa eremua

Kanada, Ameriketako Estatu Batuak, Europa, Errusia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 218 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 179 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ (Gaztelaniaz) Velaz Vergara José Ignacio, Suarez Gil Angela. (2009). Banco de setas.
* ↑ Cortinarius privignus: GBIF—the Global Biodiversity Information Facility.

## Kanpo estekak

* Datuak: Q81005211
# Cortinarius pseudosalor

Cortinarius pseudosalor Cortinariaceae familiako onddo espezie bat da. Interes gastronomiko gabea. Toxikotasuna aztertzen ari dira.
Sinonimoak: Myxacium pseudosalor, Cortinarius elatior var. pseudosalor.

## Deskribapena

Kapela: 3,5 eta 6 cm bitarteko diametrokoa, ganbila edo oso konkorduna erdian, ertzak hasieran oso biribilduak dituela eta, ondoren beherantz bihurgunetsuak. Azala oso likatsua, leuna erdian eta oso tolesduna, ia ildaskatua ertzean. Marroi ilun ederrekoa, datil-marroi kolorea eta ertzetara argitu egiten da, larru kolore argia, gamuza kolorea, hartzen du.
Orriak: Kapelaren azpian sendoak eta nahikoa zabal, eskotatuak, zeharkako zainekin Cortinarius elatior delakoak bezala, lila antzeko kolorekoak hasieran eta, ondoren, okre antzeko kolorekoak edo okre-buztin kolorekoak esporengatik, ertz zuriarekin.
Orri eskotatuak: Oinera iritsi baino lehentxeago, eskote txiki bat duten orriak.
Hanka: Nahiko laburra eta sendoa, 4 eta 6,5 cm bitarteko garaierakoa eta 10 eta 18 mm bitarteko diametrokoa, pixka bat sabelduna erdian eta oinarri aldera mehetuaz, beheko 2/3etan, ezkatetan hausten ez den geruza likatsu jarraitu batez estalia, zuri zikin kolorekoa goialdean, gortina haritsuaren gainetik, eta, lila antzeko kolorekoa gainerakoan.
Haragia: Trinkoa, zuria, zapore eta usain berezirik gabea.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta.

## Jangarritasuna

Zalantzazkoa. Toxikoa izan daiteke.

### Nahasketa arriskua

Cortinarius collinitus eta beste Cortinarius likatsu eta marroi-okre edo marroi-gorrixken antza du. Cortinarius elatior delakoak, lila antzeko koloreko orriak ditu eta oinaren biskositatea elkarren gainean jarritako ezkatetan apurtzen da.

## Sasoia eta lekua

Abuztutik urrira. Goroldioaren azpian atera daiteke. Baso mistoetan: pagoa, urkia, artelatza, koniferoak. Pagadietako orbeletan. Lurzoru azidoetan.

### Banaketa eremua

Kanada, Ameriketako Estatu Batuak, Mexiko, Europa, Errusia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 202 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 201 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ (Gaztelaniaz) Jose Ignacio Velazquez. (2023). Banco de setas, catalogo micologico.
* ↑ Cortinarius pseudosalor: GBIF—the Global Biodiversity Information Facility.

## Kanpo estekak

* Datuak: Q81006661
* Multimedia: Cortinarius pseudosalor / Q81006661
# Cortinarius rigens

Cortinarius rigens Cortinariaceae familiako onddo espezie bat da.
Sinonimoak: Hydrocybe rigens, Dermocybe rigens, Gomphos rigens.

## Deskribapena

Kapela: 2 eta 5,5 cm bitarteko diametrokoa, konikoa edo kanpai itxurakoa, amaieran ganbila edo baita irregular samarra ere. Alutazeoa edo buztin kolorekoa, eguraldi lehorrarekin zurbildu egiten da.
Orriak: Estu eta baita zabal ere, koska batez dekurrenteak. Kapelaren antzeko kolorekoak, gero kanela kolorekoak.
Orri dekurrenteak: Hanka ukitzeaz gain beherantz jarraitzen duten orriak.
Hanka: 5 eta 12 cm bitarteko garaierarekin eta 0,3 eta 0,8 cm bitarteko diametroarekin, zaila, zilindriko-luzanga, sekzio konstantekoa eta sustrai antzeko oinarriarekin, zurixka, eta betik errezelaren hondakinekin.
Haragia: Oinaren kolorekoa, usain bereziarekin, desinfektatzaile baten bezalakoa, ez errefauarena.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta. Rigens epitetoa latinetik dator, zurruna, esan nahi duen “rigens” hitzetik. Hankaren sendotasunagatik.

## Jangarritasuna

Ez da jangarria.

### Nahasketa arriskua

Hanka oso luze bereizgarria du, lurrean sustrai bat bezala sakon sartzen dena.

## Sasoia eta lekua

Koniferoen basoetan edo pagoekin nahasitako baso mistoetan.

### Banaketa eremua

Kanada, Ameriketako Estatu Batuak, Europa, Errusia, Kaukasia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 221 or. ISBN 84-282-0887-X (T. 4). ISBN: 84-282-0538-8 (O.C.)..
* ↑ Cortinarius rigens: GBIF—the Global Biodiversity Information Facility.

## Kanpo estekak

* Datuak: Q10436130
* Multimedia: Cortinarius rigens / Q10436130
# Cortinarius rubricosus

Cortinarius rubricosus Cortinariaceae familiako onddo espezie bat da.
Sinonimoak: Agaricus rubricosus, Hydrocybe rubricosa, Cortinarius safranopes, Hydrocybe safranopes, Cortinarius safranopes var. safranopes, Cortinarius phaeomaculatus, Cortinarius calcareophilus, Cortinarius crassogriseascens.

## Deskribapena

Kapela: 3 eta 8 cm bitarteko diametrokoa, ganbila, kanpai itxurakoa titiarekin, higrofanoa, arre-gaztaina koloretik arre-gorrira; argiagoa lehorrean, arre-lehoi kolorekoa. Ertza zurixka samarra, zetaduna eta fibrilosoa, sarritan pitzatua.
Orriak: Arre-herdoil kolorekoak, gero arre ilunak; estu samar, zabalak, itsatsiak edo dekurrente samarrak.
Orri dekurrenteak: Hanka ukitzeaz hain, beherantz jarraitzen duten orriak.
Hanka: Erregularra, errezel zuriaren hondarrekin, hasieran arre-buztin kolorekoa, beltzaxka bihurtzeko joerarekin, batez ere oinarrira.
Haragia: Gorrixkatik herdoilera doan kolorekoa. Usain eta zapore berezirik gabe.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta. Rubricosus epitetoa latinetik dator, buztin gorria, esan nahi duen, “rubrica” hitzetik. Bere kolore marroi-gorrixkagatik.

## Jangarritasuna

Ez da jangarria.

## Sasoia eta lekua

Denboraldiaren hasieran. Pinus eta Picea basoetan, goroldiotan lurperatuta. Urri samarra.

### Banaketa eremua

Kanada, Ameriketako Estatu Batuak, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 237 or. ISBN 84-282-0887-5 (T. 4). ISBN: 84-282-0538-8 (O.C.)..
* ↑ Cortinarius rubricosus: GBIF—the Global Biodiversity Information Facility.

## Kanpo estekak

* Datuak: Q81008429
# Cortinarius rufo-olivaceus

Cortinarius rufoolivaceus Cortinariaceae familiako onddo espezie bat da. Usain desatsegina du eta ez da kontsumitu behar.
Sinonimoak: Myxacium rufo-olivaceum, Phlegmacium rufo-olivaceum, Gomphos rufo-olivaceus.

## Deskribapena

Kapela: 7 eta 10 cm bitarteko diametrokoa, ganbila gero laua, likatsua hezetasunarekin, opakua lehorrarekin, arre-purpura kolorekoa edo ardo kolorekoa, ertzera moreagoa, ertza beherantz biribildua.
Orriak: Horixkak edo oliba kolore argikoak, gero herdoil-kanela kolorekoak; zabalak, meheak, nahikoa estu, itsatsiak.
Hanka: 5 eta 10 cm bitarteko garaierakoa eta 1,1 eta 1,2 cm bitarteko lodierakoa, erraboil marjinatu garbiarekin; lila-more antzeko kolorearekin, erraboil okre-marroi kolorekoarekin, edo arre-ardo ilun kolorekoarekin.
Haragia: Morea, horixkagoa kapelan; usaingabea, zapore mikatz samarrekoa.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta. Rufoolivaceus epitetoa, kolore berdexkengatik du.

## Jangarritasuna

Ez da jangarria.

### Nahasketa arriskua

Cortinarius odorifer delakoarekin nahas daiteke, honek hanka hori-limoi kolorekoa du eta anis usaina.

## Sasoia eta lekua

Udazkenean. Ez da ohikoa. Taldeetan ateratzen da. Hostozabalen azpian, batez ere pagoen (edo xarmen) basoetan. Lurzoru karetsuetan.

### Banaketa eremua

Kanada, Mexiko, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 210 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 153 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Cortinarius rufo-olivaceus: GBIF—the Global Biodiversity Information Facility.

## Kanpo estekak

* Datuak: Q1090226
* Multimedia: Cortinarius rufoolivaceus / Q1090226
# Cortinarius renidens

Cortinarius renidens Cortinariaceae familiako onddo espezie bat da.
Sinonimoak: Gomphos renidens, Hydrocybe renidens, Cortinarius angulosus.

## Deskribapena

Kapela: 2 eta 6 cm bitarteko diametrokoa, higrofanoa, arre-laranja kolorekoa, arbeletxeko bizi kolorekoa lehorrean, titi kamutsarekin eta apaizen kapelaren itxurakoa.
Orriak: Nahiko estu, orritxoekin, itsatsiak, burdin bizi kolorekoak, hasietan argiak.
Hanka: 4 eta 8 cm bitarteko garaierakoa eta 1 eta 1,5 cm bitarteko diametrokoa, okre-arrea edo argiagoa, luzetarako fibrila ilunagoz apaindua. Hori-lasto koloreko gortinarekin, fibrilosoa iheskor samarra.
Haragia: Zurixka. Usain eta zapore nabarmenik gabea.
Etimologia: Cortinarius hitza gortinatik dator, gortina eta guzti, errezelaren hondakin bereizgarriak direla eta. Renidens epitetoa latinetik dator, distiratsua esan nahi duen, “renidens” hitzetik. Kapelaren kolore biziagatik.

## Jangarritasuna

Ez da jangarria.

### Nahasketa arriskua

Ez da Cortinario oso deigarria eta tamaina ertainekoa da, kapelaren laranja kolore nahiko biziagatik ezagutzen da.

## Sasoia eta lekua

Ekainetik aurrera. Koniferoen basoetan, zohikaztegietan,

### Banaketa eremua

Kanada, Ameriketako Estatu Batuak, Alaska, Europa, Errusia, Kaukasia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 187 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Cortinarius renidens: GBIF—the Global Biodiversity Information Facility.

## Kanpo estekak

* Datuak: Q10505260
* Multimedia: Cortinarius renidens / Q10505260
# Joanot Martorell

Joanot Martorell (Valentzia, c. 1413 – Valentzia, 1465) valentziar idazlea izan zen. Valentziako zaldun aristokrata baten semea zen.
Gaztaroan, zaldungoko legeei jarraituz, bere arrebari ohorea lapurtu zion zaldun bat desafiatu zuen, eta Ingalaterrako Henrike IV.a jarri zuen borrokaren lekuko eta epaile. Bizitzan zehar behin baino gehiagotan izan zituen horrelako desafioak, ohitura hori ordurako anakronikoa bazen ere.

## Lanak

Martolellena da Tirant lo Blanc zaldungo liburua. Katalanez idatzita dago, eta 1490ean argitaratu zen lehen aldiz, Valentzian. Cervantesen hitzetan, salbuespena da zaldungo generoaren barruan, fantasiarik ez dagoelako, pertsonaiak bat datozelako historiarekin eta lekuak errealismoz deskribatzen direlako.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q363836
* Multimedia: Joanot Martorell / Q363836
# AC Monza

Associazione Calcio Monza Italiako futbol taldea da, Monza hirikoa. Taldearen jabea Silvio Berlusconi da.
Etxeko partidak Stadio Brianteo estadioan jokatzen ditu.

## Historia

AC Monza 1912. urtean sortu zen. 1970. hamarkadan hainbat alditan jokatu zituen Serie A-ra igotzeko play-offak. 2004 eta 2015ean diru porrota izan ondoren Silvio Berlusconik taldea erosi eta 2022an azkenean Serie A-ra igotzea lortu du, Seire Bko play-offak jokatu ondoren.

## Palmaresa
### Italian: 0

* Italiako futbol liga (0)
* Italiako futbol kopa (0)
* Anglo-Italiar Kopa (1): 1976.

## Kanpo estekak

* (Italieraz) Taldearen webgune ofiziala
* Datuak: Q289482
* Multimedia: AC Monza / Q289482
# Genoa Cricket & Football Club

Genoa Cricket & Football Club Italiako futbol talde zaharrenetakoa da. Genova hirian sortu zen 1893an eta XX mende hasieran Italiako futbol indartsuena izan zen bederatzi Liga irabaziz, azkenengoa 1924ean. Italiako Kopa bet ere badu. Azken hamarkadetan hiriko beste taldea den UC Sampdoriaren itzalean egon da.
Etxeko partidak Stadio Luigi Ferraris berriztuan jokatzen ditu.

## Historia
### Hasierako urte bikainak

Taldea Genoa Cricket & Athletic Club izenarekin sortu zen 1893ko irailaren 7an eta batez ere kriketean eta atletismoan aritzen zen, futbola bigarren mailako kirola zen. Futbolaren arrakasta igotzen ari zenez 1897rako kirol garrantzitsuena bihurtu zen eta 1898an Genoa Cricket & Football Club bihurtu zen. Hori nabariagoa izan zen 1898 eta 1904 artean Italiako liga guztiak (bat ezik) irabazi zituenean. Genoa atzerrian partida jokatu zuen lehen taldea izan zen, 1903ko apirilaren 27an FVC Nice-ri 0-3 irabazi zion.
1905erako jadanik beste talde batzuen maila asko igo zen, Juventus FC, AC Milan edo USC Pro Vercelli eta Genoak puntako taldea izaten jarraitzen bazuen ere hamar urte behar izan zituen titulu berri bat eskuratzeko. Azkenengo Ligak 1923 eta 1924 urteetan lortu zituen.

### Genova 1893 Circolo del Calcio

Gobernu faxistak ez zuen Genoaren izen ingelesa gustuko eta 1928an izena aldatu arazi zioten eta Genova 1893 Circolo del Calcio bihurtu zen. 30. hamarkadan ordea nahiko pattal ibili zen, eta 1934. urtean bigarren mailara jaitsi zen lehen aldiz. 1936an lehen mailara itzuli eta 1937an Italiako Kopa irabazi zuen, bere azken titulua.

### Gerra ostean Alpeetako Kopak

1945 urtean Bigarren Mundu gerra bukatu eta lehenengo hartu zuen neurria Genoa Cricket & Football Club izena berreskuratzea izan zen. Maila ordea ez zuen berreskuratu eta ordutik aurrera talde apala izan zen.
1959-60 denboraldian bigarren mailara jaitsi zen, baina hurrengo urtean berri igo eta 1962an Alpeetako Kopa irabazi zuen, garai hartan txapelketa garrantzitsua zen italiarrentzat. 1964 urtean berriz lortu zuen Alpeetako Kopa. Pozakl ordea ez zuen asko iraun eta hurrengo urtean berriz jaitsi zen bigarren mailara.

### XXI mendea

Mende berria Serie C1 (3. mailan) hasi zuen eta 2007 arte ez zuen lortu lehen mailara itzultzerik. Ordutik bertan ari da, pare bat aldiz jaistear ibili bada ere.

## Uniformea

Genoa Cricket & Football Club klub britainiarra zen eta Ingalaterrako futbol selekzio nazionalaren uniformea izan zuen sorreran. 1899an kolore zuri-urdinak hartu zituen, Genoa portu hiria zela irudikatuz. 1901 urtean hartu zituen kolore gorri eta urdin klasikoak.
* 1893-1898 ||
* 1899-1900 ||
* klasikoa ||
* 2017-18 ||
* 2018-19 ||
* 2019-20 ||
* 2020-21 ||
* 2021-22 ||

## Palmaresa
### Italian: 10

* Italiako futbol liga (9): 1898, 1899, 1900, 1902, 1903, 1904, 1914–15, 1922–23, 1923–24
* Italiako futbol kopa (1): 1937

### Nazioartean: 2

* Alpeetako Kopa (2): 1962, 1964.

## Ikus, gainera

* Italiako futbol taldeen zerrenda

## Kanpo estekak

* (Italieraz) Webgune ofiziala
* Datuak: Q2074
* Multimedia: Genoa CFC / Q2074
# Ricardo Gómez Álvarez

Ricardo "Ritxar" Gómez Álvarez (Vigo, 1970), Galizian sortutako idazle eta musikagile gipuzkoarra da. Sortzaile gisa, gaztelaniaz idazten du literatura, eta musikagile gisa, euskarazko eta gaztelerazko musika proiektuetan egon da inplikatuta. Ciclos Iturgaiz izenarekin ere ezagun da, proiektu musikal hori gorpuzten duena Ritxar Gómez baita.

## Ibilbide musikala

1990eko hamarkadatik, Gipuzkoako Goierriko zenbait proiektutan parte hartu izan du, elkarrekin harreman genealogikoa eta partaidetza dutenak, sarritan bere lagun Mikel Aizpuruarekin:
* Anímese Martínez (1994-1996)
* Elurretan (2003-2009)
* Nahiadance (2008)
* Ciclos Iturgaiz (2010-)
Azken proiektu honetan hitz eta musika egiten du Gómezek eta talde-izena bere marka pertsonala ere badela esan daiteke: izen hori erabiltzen du Twitterren eta liburuak auto-editatzeko orduan ere zigilu gisa erabili du.
Musika talde hauetan guztietan asmo transzendentalik gabeko pop zuzena eta jostalaria egin izan dute beti, Ciclos Iturgaizekin sarkasmoa eta umore beltza landu arte. Joera bera ikusten da, euskaraz baina ukitu naif-ago batekin, Kau Kori Kura proiektuan, zeinean Ritxar Gómezen lagun Mikel Aizpurua dagoen.

## Literatura

Hiru eleberri argitaratu ditu Ritxar Gómezek.
* Gooolpe de vista (2016, Ciclos Iturgaiz autoediciones)
* El fin justifica los miedos (2018, Ciclos Iturgaiz autoediciones)
* Los crímenes de la Vuelta 83 (2020, Antipersona)
Lehenak eta hirugarrenak elementu komunak dituzte: 1980ko hamarkadako giroa, musika, kirol gertakari benetakoak eta haiekin lotutako fikzio politiko eroak. 2018kak berriz, ustez Makiavelorena den esaldi bati buelta emanez, zerikusi gehiago du euskal industria handiaren erretratu fiktizio bat ematearekin; Ritxar Gomezek, CAF-en lan egiten duelarik, barrutik ezagutzen du esparru korporatibo hori, eta sarkasmoz eta umore beltzez marrazteko aitzakia ematen dio horrek.

## Erreferentziak

* 1 2 (Gaztelaniaz) «Tercera novela de Ritxar Gómez» El Diario Vasco 2020-07-04 (Noiz kontsultatua: 2021-02-21).
* ↑ «"Izpiritu libreko artisten zain nago"» Argia (Noiz kontsultatua: 2021-02-21).
* ↑ (Gaztelaniaz) EL FIN JUSTIFICA LOS MIEDOS |. 2020-12-02 (Noiz kontsultatua: 2021-02-21).
* ↑ (Gaztelaniaz) «¿Para cuándo el apeadero de CAF?» El Diario Vasco 2007-09-15 (Noiz kontsultatua: 2021-02-21).
* Datuak: Q105513701
# Elle Moxley

Elle Moxley (Columbus, Ohio, 1986/1987), aurretik Elle Hearns izenaz ezaguna, transgeneroen eskubideen aldeko afro-amerikar ekintzailea da. Arrazakeriaren aurkako Black Lives Matter sare globalaren sortzaileetako bat izan zen, zeinean kide estrategiko egon zen. Gainera, Marsha P. Johnson Institutuaren sortzailea eta zuzendari exekutiboa da.

## Erreferentziak

* ↑ (Ingelesez) Moxley, Elle. (2021-06-27). «Changing my name after my transition may seem like a simple act—it was anything but» San Francisco Examiner (Noiz kontsultatua: 2024-12-17).
* ↑ (Ingelesez) Dalton, Deron. (2016ko otsailaren 26a). «The women of Black Lives Matter outline their path forward» The Daily Dot (Noiz kontsultatua: 2018ko maiatzaren 22a).
* ↑ (Ingelesez) Morrison, Aaron. (2017ko urriaren 2). «For Elle Hearns, the fight against transphobia starts with dismantling white supremacy» Mic (Noiz kontsultatua: 2018ko maiatzaren 22a).

## Kanpo estekak

* Datuak: Q41552668
* Multimedia: Elle Hearns / Q41552668
# 1236
## Gertaerak

* Lope II.a Diaz Harokoa, Bizkaiko jaunak Bermeo hiribildu izendatu zuen.

## Heriotzak

* Azaroaren 15a – Lope II.a Diaz Harokoa, ezagutzen den Bizkaiko seigarren jauna.
* Guérin Lebrun, Ospitaleko Zaldunen 16. Maisu Handia.
* Joan Ibelingoa, XIII. mendeko noble gurutzatua, Ibelin familiako kidea (j. c. 1179).

## Kanpo estekak

* Datuak: Q5427
* Multimedia: 1236 / Q5427
# Izaak Walton

Izaak Walton (Stafford, 1593ko irailaren 21ean bataiatua – Winchester, 1683ko abenduaren 15a) ingeles idazlea izan zen.
Stafforden jaio zen eta gaztetan Londresera joan zen bizitzera. Bertan arropa merkatari bezala lan egin zuen eta 1618an burdindegien gremioan sartu zen. John Donne elizgizona ezagutu zuen eta lagun egin ziren. Erregearen aldekoa izan zen Ingalaterrako Gerra Zibilean, eta bere jaioterrira itzuli zen errealistek 1644an Marston Moorreko guduan galdu ondoren. Bere bizitzako azken berrogei urteak bidaiatzen eta lagunak bisitatzen eman zituen, arrantzan eta idazten.
Garaiko pertsonaien biografiak idatzi zituen, bere lagun John Donnerena barne. Bere lan nagusia The Compleeat Angler izan zen. Kanabera-arrantzaren arteari buruzko tratatua da, landa-bizitzako naturaren eta aisiaren plazeraren deskribapen zehatzak dituena.

## Lanak

* The Compleat Angler (1653)
* Walton's Lives

## Kanpo estekak

* Datuak: Q562133
* Multimedia: Izaak Walton / Q562133